**Ministru kabineta rīkojuma projekta „Par koeficienta noteikšanu piemaksas aprēķināšanai karavīriem, kuri piedalās starptautiskajās miera nodrošināšanas operācijās” sākotnējās ietekmes izvērtējums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma „Par koeficienta noteikšanu piemaksas aprēķināšanai karavīriem, kuri piedalās starptautiskajās miera nodrošināšanas operācijās” projekts izstrādāts, lai nodrošinātu Ministru kabineta 2013.gada 10.decembra noteikumu Nr.1440 „Noteikumi par karavīra mēnešalgas un speciālo piemaksu noteikšanas kārtību un to apmēru” 2. pielikuma 4. punktā paredzētā uzdevuma izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014. gada 1.janvārī spēku zaudēja Ministru kabineta 2011.gada 15.marta noteikumi Nr.190 „Noteikumi par karavīra mēnešalgas un speciālo piemaksu apmēru un to noteikšanas kārtību”, kas paredzēja pienākumu Ministru kabinetam noteikt koeficientus, piemaksas aprēķināšanai karavīriem, kuri piedalās starptautiskajās miera nodrošināšanas operācijās, ievērojot attiecīgās starptautiskās operācijas bīstamību un apdraudējuma raksturu. Atbilstoši Ministru kabineta 2013.gada 10.decembra noteikumu Nr.1440 „Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk– MK noteikumi Nr.1440) 2.pielikuma 4. punktam Ministru kabinets apstiprina koeficientu piemaksas aprēķināšanai karavīriem, kuri piedalās starptautiskajās miera nodrošināšanas operācijās. Ievērojot minēto, nepieciešams izdot jaunu Ministru kabineta rīkojuma projektu, kas noteiktu koeficientu piemaksas aprēķināšanai karavīriem, kuri piedalās starptautiskajā miera nodrošināšanas operācijā Afganistānā un kuri piedalās Eiropas Savienības militārajā operācijā ATALANTA operācijas norises rajonā. Starptautiskajām operācijām, kuras saskaņā ar normatīvajiem aktiem klasificējamas kā miera nodrošināšanas operācijas (personālam ir tiesības piedalīties kara darbībā), ņemot vērā to specifiku un personālsastāva dzīvības un veselības apdraudējuma raksturu, koeficienta diapazons ir noteikts no 1,3 līdz 1,8. Situācija Afganistānā joprojām ir nestabila. Apvienoto Nāciju Organizācijas Drošības padomes 2013. gada 10. oktobra rezolūcijā Nr.S/RES/2120 izteiktas bažas par drošības situāciju Afganistānā, proti, Taliban un Al-Qaida vardarbība un terorisma aktivitātes turpinās, bruņoti formējumi, noziedzīgi elementi un narkotiku tirgotāji joprojām apdraud vietējos iedzīvotājus, tostarp bērnus, nacionālos drošības spēkus, starptautisko militāro un civilo personālu. Tāpēc koeficients piemaksas aprēķināšanai karavīriem, kuri piedalās starptautiskajās miera nodrošināšanas operācijās Afganistānā jāsaglabā iepriekšējā līmenī (1,8 - Ministru kabineta 2011. gada 25. maija rīkojumā Nr. 213 „Par koeficienta noteikšanu piemaksas aprēķināšanai karavīriem, kuri piedalās starptautiskajās miera nodrošināšanas operācijās” paredzētais koeficients).Saeima 2010. gada 2. septembra sēdē, pamatojoties uz Apvienoto Nāciju Organizācijas Drošības padomes 2010. gada 27. aprīļa rezolūciju Nr.S/RES/1918 un Eiropas Savienības Padomes 2008. gada 10. novembra Vienoto rīcību 2008/851/KĀDP par Eiropas Savienības militāro operāciju un mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem, kā arī saskaņā ar likuma „Latvijas Nacionālo bruņoto spēku piedalīšanās starptautiskajās operācijās” 1. panta otro daļu un 5. panta pirmo daļu nolēma nosūtīt Latvijas Nacionālo bruņoto spēku vienību dalībai Eiropas Savienības militārajā operācijā ATALANTA. Šo Apvienoto Nāciju Organizācijas Drošības padomes un Eiropas Savienības Padomes tiesību aktu saturs Eiropas Savienības spēku mandāts iekļauj sevī spēka pielietošanu pret pirātiem. 2008. gada 10. novembrī Eiropas Savienības apstiprinātā Vienotā rīcība, kas nosaka operācijas mandātu, paredz, ka viens no operācijas uzdevumiem ir „veikt nepieciešamās darbības, iekļaujot spēka pielietošanu, lai atturētu, novērstu un iesaistītos pirātisma un bruņotu laupīšanas aktu izbeigšanā...”. Arī Eiropas Savienības militārās operācijas ATALANTA spēka pielietošanas noteikumi paredz spēka pielietošanu vardarbīgu darbību gadījumā. Eiropas Savienības militārās operācijas ATALANTA vadība savos regulārajos pārskatos apdraudējuma līmeni personālam definē kā paaugstinātu - šīs operācijas gaitā tika konstatēti gadījumi, kad Eiropas Savienības militārie kuģi tika pakļauti reāliem draudiem no pirātu īstenotajām aktivitātēm un ieņemtajiem kuģiem. Tāpēc koeficients piemaksas aprēķināšanai karavīriem, kuri piedalās Eiropas Savienības militārajā operācijā ATALANTA, jāsaglabā iepriekšējā līmenī (1,3 - Ministru kabineta 2011. gada 25. maija rīkojumā Nr. 213 „Par koeficienta noteikšanu piemaksas aprēķināšanai karavīriem, kuri piedalās starptautiskajās miera nodrošināšanas operācijās” paredzētais koeficients). |
| 3. | Projekta izstrādē iesaistītās institūcijas | Aizsardzības ministrija  |
| 4. | Cita informācija | Normatīvā akta projekta izpildi 2014. un turpmākajos gados Aizsardzības ministrija nodrošinās atbilstoši tai piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.10.00 „Starptautisko operāciju un Nacionālo bruņoto spēku personālsastāva centralizētais atalgojums un budžeta programmas 35.00.00 „Militārie un aizsardzības pārstāvji ārvalstīs”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz profesionālā dienesta karavīriem, kuri nosūtīti uz starptautiskajām miera nodrošināšanas operācijām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

*Anotācijas III, IV, V un VI sadaļa – Rīkojuma projekts šīs jomas neskar.*

Aizsardzības ministrs R.Vējonis

Vīza: valsts sekretāra p.i. E.Palma-Jansone

14.07.2014 10:59

777

I.Jursiņa-Videmane,

tālr.: 673355162;

fakss: 67212307

e-pasta adrese: ineta.jursina@mod.gov.lv